’n Ander nuwe eienskap was “Magic iMovie”, watprobeer het om die hele proses van videoredigering te outomatiseer deur ’n algemene oorgang toe te laat tussen twee tonele, ’n musieksnit wat met die video gesinkroniseer kon word en ’n DVD wat geskep kon word met die gepaardgaande iDVD-sagteware.
Apple het iMovie HD 6 as ’n aflaai beskikbaar gestel aan diegene wat iMovie ’08 gekoop het. In reaksie op die vrystelling van die gevolglike nuwer weergawe van iMovie (’09), het Apple die aflaai in Januarie 2009 gestaak terwyl hull ook die prys vir Final Cut Express verminder het. Verskeie van die eienskappe wat van iMovie HD 6 verwyder is, is weer ingesluit in iMovie ’09 en iMovie ’11.
Apple het met Abbey Road Studios in Londen gewerk om oorspronklike musiek/rolprentmusiek na iMovie ’11 te bring. Die musiek word veral gebruik in die lokprente-funksie wat deur die sagteware gebied word.
Op 7 Junie 2012 het Steve Jobs in sy tematoespraak tydens WWDC genoem dat die komende iPhone 4 ’n nuwe iOS-inheemse weergawe van iMovie sou ondersteun wat baie van die basiese eienskappe van die Mac-sagteware sou ondersteun. Die toep kan verkry word deur dit van die toepwinkel af te laai. iMovie vir iPhone is amptelik op 24 Junie 2010 bekendgestel om saam te val met die bekendstelling van die iPhone 4.
Op 1 September 2010 is iMovie verenigbaar gemaak met die nuwe 4de-generasie iPod Touch. ’n iPad-weergawe van iMovie vir iOS is bekendgestel met die vrystelling van die iPad 2 wat op 2 Maart 2011 tydens ’n Apple mediageleentheid. Die toep is sewe dae later vrygestel. Op 7 Maart het Tim Cook ’n opgedateerde weergawe van iMovie vir iOS bekendgestel saam met die 3de generasie iPad.